[1] A kőzetek szóban levő felaprózásában elsősorban annak van fontossága, hogy gyors hőmérsékletváltozás a kőzetek belső és külső részeit egyenlőtlenül melegíti fel, illetőleg hűti le, miáltal oly feszültségek lépnek fel bennük, melyek felaprózódásához vezetnek. Ezt a hatást a kristályos tömeges kőzetekben a különböző alkatrészek egyenlőtlen hőtágulása még fokozza. (Fordító.)

[2] Itt nem az ásványtani értelemben vett keménységről van szó, mely homogén anyagokra vonatkozik, hanem a kőzetnek, mint egésznek szilárdságtani értelemben vett tulajdonságára. (Fordító.)

[3] Az amerikai BRIDGMAN laboratóriumában újabban ötvenezer légköri nyomást is elért. Kísérletei talán a mélységbeli tömegek viselkedésére is felvilágosítással szolgálhatnak. (Fordító.)